O **Sikorsky UH-60 Black Hawk** é un helicóptero utilitario medio de catro palas fabricado por Sikorsky Aircraft. Sikorsky enviuou o deseño S-70 para a competición do Exército dos Estados Unidos Utility Tactical Transport Aircraft System (UTTAS) en 1972. O Exército designou o prototipo como YUH-60A e seleccionou ao Black Hawk como gañador do programa en 1976, despois de competir co Boeing Vertol YUH-61.

Chamado así polo líder nativo americano Black Hawk, o UH-60A entrou en servizo co Exército estadounidense en 1979 para substituír o Bell UH-1 Iroquois como helicóptero táctico de transporte. Este foi seguido polas variantes de guerra electrónica e operacións especiais do Black Hawk. Tamén se desenvolveron as variantes utilitarias melloradas UH-60L e UH-60M. Hai tamén versións modificadas para a Armada dos Estados Unidos, a USAF, e a Garda Costeira. A familia UH-60 tamén foi exportada a varias nacións. Os Black Hawk serviron en combate durante conflitos en Granada, Panamá, Iraq, Somalia, os Balcáns, Afganistán, e outras zonas de Oriente Medio.

Desenvolvemento
---------------

### Requirimento inicial

A finais dos anos 60 o Exército dos Estados Unidos comezou a formular requisitos para un helicóptero que substituíse ao UH-1 Iroquois, e designando ao programa como o Sistema de Aeronaves de Transporte Táctico Utilitario (UTTAS). O Exército tamén iniciou o desenvolvemento dun novo motor de turbina común para os seus helicópteros que se convertería no General Electric T700. Baseándose na súa experiencia en Vietnam, o Exército requiría significantes melloras en rendemento, supervivencia e fiabilidade tanto para o UTTAS como para o novo motor. O Exército publicou a súa solicitude de propostas UTTAS en xaneiro de 1972. A solicitude tamén incluía requerimentos de transporte aéreo. O transporte dentro do C-130 Hercules limitaba a altura e lonxitude da cabina do aparello.

Os requerimentos do programa UTTAS para mellorar a fiabilidade, supervivencia e os custos do ciclo de vida resultaron en características como dous motores con melloras para ter bo rendemento en ambientes quentes e altos, un deseño modular para a redución da pegada de mantemento, sistemas redundantes, rotorres máis robustos e silenciosos, ou estruturas máis resistentes a accidentes ou disparos.

Construíronse catro prototipos, voando o primeiro YUH-60A o 17 de outubro de 1974. Antes da entrega dos prototipos á Armada realizouse unha avaliación preliminar en novembro de 1975 para asegurarse de que a aeronave podía ser operada con seguridade durante todas as probas. Tres dos protitipos foron entregados ao Exército en marzo de 1976 para ser avaliado contra o deseño de Boeing-Vertol, o YUH-61A, e Sikorsky quedou con el para investigación interna. O Exército seleccionou ao UH-60 para produción en decembro de 1976. As entregas do UH-60A comezaron en outubro de 1978 e o helicóptero entrou en servizo en xuño de 1979.

### Melloras e variacións

Despois de entrar en servizo, o helicóptero foi modificado para novas misións e roles, como a colocación de minas e a evacuación médica. Desenvolveuse unha variante EH-60 de guerra electrónica, e a aviación de operacións especiais desenvolveu o MH-60 para apoiar as súas misións.

Debido ao aumento do peso pola adición de equipamento de misión e outros cambios, o Exército ordenou o mellorado UH-60L en 1987. O novo modelo incorporaba todas as modificacións feitas á frota de UH-60A como características de deseño stándar. O UH-60L tamén tiña máis potencia e capacidade de levantamento cos motores actualizados T700-GE-701C e unha transmisión máis forte, ámbolos dous elementos desenvolvidos para o SH-60B Seahawk. A súa capacidade de levantamento externa incrementouse en 450 kg, chegando aos 4 100 kg. O UH-60L tamén incorporaba o sistema de control de voo automático (AFCS) do SH-60 para un mellor control de voo debido a problemas de manexo cos motores máis potentes. A produción do modelo L comezou en 1989.

Notas
-----

1. ↑  Leoni 2007, pp. 8-10
2. ↑  Leoni 2007, pp. 11, 39
3. ↑  Leoni 2007, pp. 39, 42-43
4. ↑  Leoni 2007, pp. 42-48
5. ↑  Leoni 2007, p. 165
6. ↑  Eden, Paul (2004). *Encyclopedia of Modern Military Aircraft*. Amber Books. ISBN 1-904687-84-9.
7. ↑  Tomajczyk 2003, pp. 15-29
8. 1 2  Leoni 2007, pp. 217-218
9. ↑  Bishop 2008

Bibliografía
------------

* Bishop, Chris. *Sikorsky UH-60 Black Hawk*. Oxford, UK: Osprey, 2008. ISBN 978-1-84176-852-6.
* Leoni, Ray D. *Black Hawk, The Story of a World Class Helicopter*. Reston, Virginia: American Institute of Aeronautics and Astronautics, 2007. ISBN 978-1-56347-918-2.
* Tomajczyk, Stephen F. *Black Hawk*. St. Paul, Minnesota: MBI, 2003. ISBN 0-7603-1591-4.